KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2024. június 26-i ülésére)

Tárgy: 
KISKŐRÖS vÁROS TELEPÜLÉSRENDEZÉSI ESZKÖZEINEK EGYSZERŰSÍTETT ELJÁRÁSI FOLYAMATÁBAN A KÖRNYEZETI ÉRTÉKELÉS LEZÁRÁSA (3 részterület)
Kiskőrös Város Önkormányzatának Képviselő-testülete a 45/2024. számú határozatával a város településrendezési tervének egyszerűsített eljárás keretében történő módosítását kezdeményezte az alábbi részterületeken:

· A Bánffy utca teherforgalmának korlátozása miatt a teherforgalom a Kiskőrös 1752, 1750, 1747 és az 1849 hrsz-ú utak teherforgalmát növeli meg a jövőben. A jelenlegi útszélesítés kiszabályozása korrekcióra szorul. 

· A közösségi közlekedés egységesítése indokolttá teszi az épülő vasútállomás és a Tesco áruház mellett lévő buszmegálló intermodális csomóponttá történő kialakítását. A funkcionális egység (utazási láncokat biztosító szolgáltatás) kialakítása érdekében közterületi járdakapcsolat kialakítása szükséges.

· A Kiskőrös, 4020/1, 4022/2, 4023/5 és a 4027/9 hrsz-ú ingatlanok építési telekké történő alakítása.

A tervezés folyamatában a megalapozó vizsgálat és az alátámasztó javaslat elkészítéséhez szükséges a környezeti hatás vizsgálata.
Az egyes tervek, illetve programok környezeti vizsgálatáról szóló 2/2005 (I. 11.) Korm. rendelet 3 sz. melléklete szerinti környezet védelméért felelős szervek szakvéleménye határozza meg a környezeti hatás vizsgálatának szükségességét.
A környezeti értékelés szükségességére vonatkozó eljárás eredményeképpen a beérkezett vélemények alapján a fent nevesített részterületeken a településrendezési eszközök módosítása a környezetre káros hatást nem gyakorol. A környezeti hatás jelentőségének mérlegelési szempontjai és a határozat-tervezetben foglalt szakigazgatási szervek véleményének figyelembevételével:

· a módosítás nem érint átlagosnál jobb minőségű termőföldet;

· a módosítás nem érint erdőt, illetve erdőgazdálkodási tevékenységet közvetlenül szolgáló földterületet;

· a módosítás nem érint környezeti problémákkal terhelt területet;

· a módosítással érintett terület érint nyilvántartott régészeti lelőhelyet;

· a módosítás nem idéz elő olyan környezeti változást, amely az emberi egészségre, a környezetre kockázatot jelent;

· az épített környezetre káros hatást nem mutat

· a felszíni és felszín alatti vizek minőségi és mennyiségi védelmére kiterjedően káros hatást nem gyakorol;

· a módosítás természeti erőforrások igénybevételével nem jár;

· a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;

· a módosítás a környezettel kapcsolatos közösségi jogszabályok végrehajtását nem érinti.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. június 20.



Domonyi László sk.



    polgármester 
HATÁROZAT-TERVEZET

A Képviselő-testület

1) a Kiskőrös 1752, 1750, 1747 és az 1849 hrsz-ú utak kiszabályozásának korrekciója, a vasútállomás területéhez közterületi járdakapcsolat kialakítása és a Kiskőrös, 4020/1, 4022/2, 4023/5 és a 4027/9 hrsz-ú ingatlanok építési telekké történő alakítása tárgyában a rendezési terv módosítás egyszerűsített eljárási folyamatában indított környezeti hatás vizsgálatát lezárja.
2) az egyes tervek, illetve programok környezeti vizsgálatáról szóló 2/2005 (I. 11.) Korm. rendelet 5. §-a szerint a határozat-tervezet mellékletét képező környezeti vizsgálat szükségességét összegző vélemények alapján megállapítja, hogy a környezeti értékelés készítése és környezeti vizsgálati eljárás lefolytatása nem szükséges.
3) felhatalmazza a polgármestert a vonatkozó eljárásokban a jognyilatkozatok aláírására.

